Predsjednik Obama uvjeren da u Egiptu neće biti 'povratka u prošlost'
Predsjednik se nada da će Egipat uskoro imati vlast koja odražava težnje naroda, a nada se i da će ta vlada biti partner SAD
Američka je vlada priopćila da je državna tajnica Hillary Clinton u telefonskom razgovoru zamolila egipatskog premijera da se prestane s maltretiranjem i privođenjem oporbenih aktivista, novinara te ostalih djelatnika građanskog sektora u Egiptu. Predsjednik Barack Obama izjavio je u televizijskom intervjuu da je uvjeren da u Egiptu 'nema povratka u prošlost', nakon što su pro-demokratski prosvjednici na gotovo dva tjedna dugim masovnim demonstracijama objelodanili svoje zahtjeve da se održe slobodni i pošteni izbori. Američki je predsjednik dodao da jedino predsjednik Hosni Mubarak zna kada točno želi napustiti položaj, te da Washington ne može diktirati u vezi tog pitanja. Predsjednik Obama se nada da će Egipat uskoro imati vlast koja odražava težnje naroda, a nada se i da će ta vlada biti partner Sjedinjenim Državama. On je dodao da je egipatsko Muslimansko bratstvo – najveća i najbolja organizirana oporbena grupa – tek jedna od opozicijskih frakcija, te da ona nema podršku većine Egipćana. Predsjednik je napomenuo da su neka od načela Muslimanskog bratstva 'anti-američka'. ****** Egipatski premijer Ahmed Shafiq je izjavio da su lokalne vlasti u svim mjestima i gradovima gdje se održavaju oporbeni skupovi dobile naređenje da ne maltretiraju prosvjednike a niti novinare. Američka je vlada priopćila da je državna tajnica Hillary Clinton u telefonskom razgovoru zamolila egipatskog premijera da se prestane s maltretiranjem i privođenjem oporbenih aktivista, novinara te ostalih djelatnika građanskog sektora u Egiptu. U intervjuu za CNN, premijer Shafiq je potvrdio da je sada na snazi takva politika. Hapšenja oporbenjaka nisu dopuštena – dodao je egipatski premijer. Za to vrijeme, u Kairu su održani prvi službeni razgovori egipatske oporbe s državnim vrhom. Potpredsjednik države Omar Suleiman sastao se s čelnicima raznih oporbenih organizacija, među ostalim i s vođama Muslimanskog bratstva. Vlada je oporbi ponudila neke ustupke u vezi daljnje demokratizacije društva, međutim, oporba ih je ocijenila nedovoljnima. ****** U Egipu je najavljeno skoro puštanje na slobodu jednog od čelnika lokalne podružnice Google-a, koji je uhićen prije nekoliko dana na jednom protu-vladinom prosvjedu. Wael Ghoneim, direktor Googleova marketinga za Srednji istok i Sjevernu Afriku, trebao biti biti pušten iz pritvora danas. Danas je iz pritvora pušten i Ayman Mohyeldin, američki novinar koji radi za televizijsku mrežu al-Jazeera. Za dvotjednih demonstracija u Egiptu, vlasti su uhitile više desetaka domaćih i stranih novinara.